ג'ו + בל

ג'ו + בל הוא סרט קולנוע עצמאי ישראלי מסוגת קומדיית פשע שחורה ורומנטית, בבימויה של רוני קידר. הסרט יצא לאקרנים באוגוסט 2011 לאחר שהופק במימון עצמאי של צוות ההפקה (ללא תמיכה של קרן או גוף שידור). הסרט הוקרן לראשונה בפסטיבל "לסבית קטלנית", פסטיבל קולנוע לסבי ישראלי והוגדר שם על ידו כ"פיצ'ר הלסבי הראשון". בסרט מככבות רוני קידר, סיון לוי ורומי אבולעפיה. ג'ו (רוני קידר), סוחרת סמים ילידת ניו יורק שבה לישראל מעסקת סמים שעשתה בתאילנד ומוצאת באמבטיה בדירתה את בל (סיון לוי), צרפתייה שזה עתה יצאה מבית משוגעים. השתיים מסתבכות ברצח מתן, האקס של ג'ו (יותם ישי). לאחר שאביגיל (רומי אבולעפיה) מלשינה עליהן, הן נאלצות לברוח מהמשטרה. הן נמלטות לשדרות מוכת הקסאמים בזמן מבצע עופרת יצוקה, שם איש לא יחפש אותן ועל הדרך מתאהבות זו בזו. ג'ו – רוני קידר בל – סיון לוי אביגיל – רומי אבולעפיה מתן – יותם ישי שושי – עירית גדרון צדק – רענן חפץ אסי – ניתאי גבירץ אמא של בל – פלורנס בלוך ערס – איתי רויטנברג יוני – שלו גלבר הסרט הוקרן לראשונה בפסטיבל "לסבית קטלנית", פסטיבל קולנוע לסבי ישראלי שהכתירו אותו כפיצ'ר הלסבי הראשון. הפסטיבל התקיים באוקטובר 2010 כאשר האירוע המרכזי הוא הקרנת "ג'ו + בל". להקרנה הגיעו כאלף איש. ביולי 2011 הסרט הוקרן בפסטיבל קולנוע דרום בשדרות שם זכה בפרס הסרט האלטרנטיבי, ביחד עם עוד שלושה סרטים ולאחר מכן הוקרן במשך שלושה חודשים בסינמטקים ברחבי ישראל. הסרט השתתף בפסטיבל Outfest, אחד מחמישים הפסטיבלים לקולנוע עצמאי החשובים ביותר בעולם, שם נרכש להפצה עולמית על ידי חברת ההפצה wolfe. יאיר רוה נתן לסרט את פרס התסריט הטוב ביותר, ביחד עם הסרט "הערת שוליים", בבלוג שלו "סינמסקופ". רוני קידר זכתה בפרס הבימוי בפסטיבל השמיני לסרטי נשים ברחובות בנובמבר 2011. המגזין אדבוקט כלל אותו ברשימת "אחד מעשרים הסרטים הכי טובים שטרם שראיתם השנה". (The Best Overlooked Films, The Advocate December-January 2011) הסרט נרכש להפצה בטלוויזיה והוקרן ב-YES וב-HOT ב-VOD. הוא גם נרכש להפצה בארצות הברית ובגרמניה. יאיר רוה כתב על הסרט רוח חדשה שהקולנוע הישראלי כה זקוק לה. — יאיר רוה, פנאי פלוס, 25 בדצמבר 2011 אורון שמיר כתב עליו: "ג'ו+בל": יש "תלמה ולואיז" ישראלי: סוף סוף, כל מה שסרט ישראלי עצמאי צריך להיות: חצוף, מקורי, מצחיק עם הרבה קריצות לקולנוע מקומי והעיקר - חתרני לחלוטין. — אורון שמיר, "ג'ו+בל": יש תלמה ולואיז ישראלי, עכבר העיר אונליין, 9 באוגוסט 2011 פבלו אוטין כתב עליו: 20 שנה אחרי "תלמה ולואיז" יש לנו גרסה משלנו: "ג'ו + בל" המפתיע, סוג קולנוע ישראלי שונה מכל מה שהורגלנו אליו שנעשה אך ורק בעזרת כישרון ונשמה... "ג'ו + בל" מסופר כמו אגדה קסומה, אבל גם כמו סרט של טרנטינו. הוא מצחיק, מוזר והזוי... הדיאלוגים פולחניים, האווירה סופר-קולית, הפסקול כובש ומרגש, העלילה פרועה ומשוחררת והדמויות הזויות – לא תמצאו בעולם הזה דמויות "מהחיים", אבל תמצאו בו הרבה דמויות "מהסרטים". — פבלו אוטין, "לא כולל בראד פיט: "על ג'ו + בל", nrg מעריב, 14 באוגוסט 2011 רוני קידר הבמאית והיוצרת הפיקה את הסרט ביחד עם אמיר פישמן. התסריט נכתב בידי רוני קידר ביחד עם סתו דייוויס. המפיק אמיר פישמן והצלם רון חיימוב היו חבריה מהלימודים. הסרט צולם במהלך 15 ימים בנובמבר 2009, שקדמו להם שמונה חודשי הכנות, בהם ערכו חזרות רבות על המשחק. כל פריים צולם במצלמה דיגיטלית בסטילס, כדי שכשהצוות יגיע לסט, הוא ידע בדיוק איזה פריים הם מצלמים ובאיזו צורה הם רוצים שהוא ייראה. עורך הסרט, דניאל קיסרי, היה שותפה של קידר לדירה. דפנה קינן, שהלחינה את המוזיקה היא הסולנית והכותבת של להקת "דפנה והעוגיות", תקציב הסרט היה 110,000 שקלים שגויס מהצוות שהשתתף בהכנתו. מידע נוסף אתר האינטרנט הרשמי של ג'ו + בל ביקורות ומאמרים ציון נאנוס, ‏דרכו של הסרט "ג'ו ובל" להצלחה, באתר ‏מאקו‏, 3 באוגוסט 2011 אלי שגב, ריאיון עם רוני קידר, במאית "ג'ו + בל", באתר אידיבי, 3 באוגוסט 2011 אמיר בוגן, רוני קידר משחקת ומביימת את "ג'ו+בל", באתר ynet, 8 בספטמבר 2011 אורי בר-און, מאמינה באהבה- שיחה עם רוני קידר על ג'ו+בל, 29 בספטמבר 2011 איתן ווייץ, ג'ו ובל: Mad about you, ‏4 באוגוסט 2011 עופר ליברגל, "ג'ו + בל", סקירה, באתר "סריטה", 4 באוגוסט 2011 שיר קומאי, היי ג'ו • מה חשבנו על הסרט "ג'ו + בל"?, באתר נענע 10, 12 באוגוסט 2011 אהרון קשלס, תמיד תהיה לנו שדרות (ג'ו+בל), בבלוג "הפיראנה מכה שנית", 10 ביולי 2011 מרט פרחומובסקי‏, "ג'ו+בל": הרעננות והכיפיות חשובים מהמגרעות, באתר וואלה, 8 באוגוסט 2011 עדן גוריון, סלסה ובל(הקישור אינו פעיל), באתר בידור ובמה, 11 באוגוסט 2011 ישראליות מצחיקות, באתר יפעת, רותם, יפעת, 13 באוגוסט 2011 יאיר רוה, "ג'ו + בל", ביקורת, בבלוג הקולנוע "סינמסקופ", 10 באוגוסט 2011 ליאור אלפנט, ‏Ring My Belle(הקישור אינו פעיל), בבלוג "רוזבאד", 31 במאי 2011 ג'וזף וקסלר, תלמה ולואיז עושות את ישראל, באתר ynet, 24 באוגוסט 2011 רוי מוראייס, ביקורת – "ג'ו + בל", באתר הביקורת מכה שנית, 18 באוגוסט 2012 "ג'ו + בל", במסד הנתונים הקולנועיים IMDb (באנגלית) "ג'ו + בל", באתר AllMovie (באנגלית) "ג'ו + בל", באתר Rotten Tomatoes (באנגלית) "ג'ו + בל", באתר ספר הקולנוע הישראלי "ג'ו + בל", באתר אידיבי "ג'ו + בל", במסד הנתונים הקולנועיים KinoPoisk (ברוסית)